<classify> Liewig ambaye aliwahi kuifundisha Simba, alisema wachezaji hao wataisaidia Stand United kufanya vizuri kwenye ligi, kwani uwezo wao bado ni mkubwa.Nawafahamu vizuri wachezaji hawa na uwezo wao pia ni mzuri hivyo kwa kushirikiana na wenzao naamini kikosi cha Stand United kitaleta changamoto kwenye ligi kuu msimu ujao, alisema Liewig.Wachezaji hao watatu wamesajiliwa na Stand United wakitokea Simba baada ya mikataba yao kumalizika na benchi la ufundi kutoridhishwa na viwango vyao na kuwafungulia milango.Msimu uliopita Stand United iliponea chupuchupu kushuka daraja kwani hadi mchezo wa mwisho ndio ulioiokoa kushuka baada ya kuifunga Ruvu Shooting ya Pwani.Katika msimu huu timu hiyo imeonekana kuwa na mikakati madhubuti ya kuleta changamoto kwenye ligi baada ya kupata udhamini mnono toka Kampuni ya madini ya Acacia kwani pia imemsajili mshambuliaji wa kimataifa raia wa Burundi Hamad Ndikumana ambaye aliwahi kuichezea Simba.  <topic>: MICHEZO 